Source: http://turdamanifest.ro/succes-turdean-prima-etapa-memorialului-mihai-mironiuc-de-la-suceava/
Timestamp: 2018-02-21 20:56:54+00:00

Document:
Succes turdean în prima etapă a memorialului Mihai Mironiuc de la Suceava - Turda Manifest
Echipa Potaissa Turda a câştigat joi seara, cu scorul de 37-25 (21-15), prima partidă disputată cu formaţia HC Farul Constanța, în cadrul memorialului de handbal masculin „Mihai Mironiuc”, aflat la cea de-a 9-a ediţie, care se desfășoară până sâmbătă la iceul Sportiv din Suceava.
În cealaltă partidă, gazdele CSU Suceava s-au impus cu scorul de 27-19 (12-9) în faţa echipei CSM Focşani.
Potrivit relatării din publicaţia turdanews.net, începutul primei reprize a fost destul de echilibrat, urmat de o perioadă mai bună pentru constănțeni, care au trecut în avantaj pe tabelă. Potaissa a reușit să echilibreze partida și a preluat conducerea până la pauză (21-15).
În repriza secundă Potaissa s-a distanțat constant pe tabela de marcaj, astfel încât la final, scorul a fost 37-25, pentru echipa antrenată de Horațiu Gal.
Potaissa întâlneşte vineri CSU Suceava, în timp ce HC Farul Constanţa va întâlni echipa CSM Focşani.
Sâmbătă dimineața de la ora 10:30 Potaissa Turda va întâlni pe CSM Focșani, urmând ca de la ora 12:30, să se dispute partida CSU Suceava – CSM Focșani.
Potaissa Turda va mai participa la un turneu amical, în Ungaria, în perioada 12-13 august, urmând ca în perioada 18-20 august să se dispute un turneu amical internațional la Turda.
Potaissa Turda s-a reunit după vacanţa estivală în data de 11 iulie şi a demarat programul de pregătire pentru noul sezon competiţional. Echipa are un început foarte greu de campionat; în prima etapă se deplasează la Vaslui, urmând ca în etapa a doua, la Turda, să vină campioana României, Dinamo București.
Liga Națională de handbal masculin este programată să înceapă la data de 31 august. Potaissa Turda este angrenată și în Cupa Challenge, unde va juca direct în turul al treilea, contra bulgarilor de la HC Dobrudja Dobrich.
Programul complet al echipei Potaissa Turda:
etapa 1: HC Vaslui (deplasare)
etapa 2: Dinamo București (acasă)
etapa 3: CSM Focșani (deplasare)
etapa 4: Steaua București (acasă)
etapa 5: CSM Satu Mare (deplasare)
etapa 6: HC Odorhei (deplasare)
etapa 7: CSM București (acasă)
etapa 8: Poli Timișoara (deplasare)
etapa 9: CSM Făgăraș (acasă)
etapa 10: HC Adrian Petrea Reșița (deplasare)
etapa 11: CSU Suceava (acasă)
etapa 12: HCDS Constanța (deplasare)
etapa 13: Dunărea Călărași (acasă)
Potaissa Turda – HC Farul Constanța 37-25 (21-15)
Potaissa Turda: Thalmaier (9 goluri), Amihăesi (7), Rotaru (6), Laslo (4), Iancu (3), Pavel (2), Adomnicăi (2), Ștef (2), Zacaciurin (1), Lazăr (1).
HC Farul Constanța: Lekovic (5 goluri), Ion (4), Nițu (4), Pană (3), Loghin (3), Tudorancea (2), Circhea (1), Stankovic (1), Savu (1), Stoian (1).

References: CSM 
 CSM 
 CSM 
 CSM 
 CSM 
 CSM 
 CSM 
 CSM